కొట్టాయం జిల్లా

కొట్టాయం జిల్లా, భారతదేశం కేరళ రాష్ట్రంలోని జిల్లా. ఈ ప్రాంతానికి తూర్పున పశ్చిమ కనుమలు, పశ్చిమాన కుట్టనాడ్ వెంబనాడ్ సరస్సు ఉంది. జిల్లా అంతటా పచ్చని పొలాలతో దర్శనమిచ్చే కొట్టాయం జిల్లా అసాధారణమైన లక్షణాలను కలిగి ఉంది  నైరుతి కేరళలో ఉన్న కొట్టాయం పట్టణం ఈ జిల్లాకు ప్రధాన కార్యాలయం. కొట్టాయం పట్టణం రాష్ట్ర రాజధాని తిరువనంతపురం ఉత్తరాన దాదాపు  దూరంలో ఉంది.దీపిక, మలయాళ మనోరమ , మంగళం వంటి అనేక మొదటి మలయాళ దినపత్రికలు ఈ ప్రాంతంలోనే ప్రారంభించబడ్డాయి, నేటికీ కూడా వారి ప్రధాన కార్యాలయాలు కొట్టాయం పట్టణంలో నడుపుతున్నారు. కొట్టాయం జిల్లాలో కొట్టాయం, చంగనస్సేరి, పాలా, ఎరట్టుపేట, ఎట్టుమనూరు, వైకోమ్ అనే ఆరు పురపాలక పట్టణాలు ఉన్నాయి.కేరళలో అరేబియా సముద్రం లేదా ఇతర రాష్ట్రాలు సరిహద్దులుగా లేని ఏకైక జిల్లా. హిందుస్థాన్ న్యూస్‌ప్రింట్ లిమిటెడ్, రబ్బర్ బోర్డ్ జిల్లాలో ఉన్న రెండు కేంద్ర ప్రభుత్వ సంస్థలు. కేరళలోని నాయర్ సర్వీస్ సొసైటీ, ఇండియన్ ఆర్థోడాక్స్ చర్చి అనే రెండు మత సంఘాల ప్రధాన కార్యాలయాలు కొట్టాయం జిల్లాలో ఉంది:

 చరిత్ర 

 తెక్కుంకూర్ పాలన (1100 - 1753) 
సా.శ. తొమ్మిదవ శతాబ్దం ఆరంభం నుండి, తెక్కుంకూర్ ఇంకా కొట్టాయం చరిత్ర వాస్తవికంగా చాలా దగ్గర అపోలికలను కలిగి ఉంటాయి. కొట్టాయం అప్పుడు కులశేఖర సామ్రాజ్యం (800–1102AD) అయిన వెంపోలినాడ్‌లో భాగంగా ఉంది. సుమారు 1100 AD సమయంలో వెంపోలినాడ్ రాజ్యం తెక్కుమ్కుర్ ఇంకా వడక్కుమ్కుర్ అనే రెండు రాజ్యాలుగా చీలిపోయింది, రెండోది కొచ్చిన్ సామంత సామ్రాజ్యంగా ఏర్పడింది.

 ట్రావెన్‌కోర్ పాలన (1753 - 1949) 
1817లో కొట్టాయంలో మొదటిసారి ఇంగ్లండ్ చర్చ్ మిషనరీ సొసైటీ CMS కళాశాలను పాశ్చాత్య కళాశాలను ప్రారంభించింది. బ్యూరోక్రాట్లకు సరైన శిక్షణ అందించడానికి ఈ కళాశాల అవసరమని ట్రావెన్‌కోర్ ప్రభుత్వం స్వాగతించింది .
 భారత ప్రభుత్వ పాలన (1949 - ప్రస్తుతం) 
భారతప్రభుత్వం ఏర్పడ్డాక కొచ్చిన్ ట్రావెన్‌కోర్‌లో రెవెన్యూ డివిజన్‌గా మారింది. 1949లో ట్రావెన్‌కోర్, కొచ్చిన్ రాష్ట్రాలు విలీనం అయిన సమయంలో, ఈ రెవెన్యూ డివిజన్‌లు జిల్లాలుగా పునర్నిర్వహించబడ్డాయి. 1949 నుండి దివాన్ పేష్కార్‌లకు బదులు జిల్లా కలెక్టర్ల పాలన మొదలైంది.

 జనాభా గణాంకాలు 
2011 భారత జనాభా లెక్కల ప్రకారం కొట్టాయం జిల్లాలో 19,74,551 జనాభా ఉంది. ఇది  స్లోవేనియా దేశం  లేదా యుఎస్ రాష్ట్రం న్యూ మెక్సికోతో సమంగా ఉంటుంది. ఇది జనాభా పరంగా భారతదేశంలోని మొత్తం 640 జిల్లాలలో 234వ ర్యాంక్‌ను ఇస్తుంది  జిల్లాలోని విస్తీర్ణంలో ప్రతి చ.కి.మీ.కు (2.320 చ.మైళ్లు) 896 మంది జనసాంద్రత ఉంది.

2001–11 దశాబ్దంలో దాని జనాభా వృద్ధి రేటు 1.32% శాతానికి పెరిగింది  కొట్టాయంలో ప్రతి 1000 మంది పురుషులకు 1040 స్త్రీల లింగ నిష్పత్తి ఉంది. మొత్తం జనాభాలో అక్షరాస్యత రేటు 97.21% ఉంది. ఇది రాష్ట్రంలోనే అత్యధికం, భారతదేశ స్థాయిలో 4వ స్థానంలో ఉంది. జనాభాలో షెడ్యూల్డ్ కులాలు, షెడ్యూల్డ్ తెగలు వరుసగా 7.79%, 1.11% మంది ఉన్నారు.

 రెవెన్యూ గ్రామాలు 
కొట్టాయం జిల్లా తన రెవెన్యూ పరిపాలన సౌలభ్యం, వికేంద్రీకరణ కోసం 100 రెవెన్యూ గ్రామాలుగా విభజించబడింది. అవి 5 తాలూకాలు క్రింద వివరించిన విధంగా ఉన్నాయి.

 చంగనస్సేరి తాలూకా పరిధిలో 15 
 కంజిరపల్లి తాలూకా పరిధిలో 13
 కొట్టాయం తాలూకా పరిధిలో 26
 మీనాచిల్ తాలూకా పరిధిలో 28
 వైకోమ్ తాలూకా పరిధిలో 18

 పర్యాటకం, వన్యప్రాణులు 
కొట్టాయం జిల్లాలో నదులు, బ్యాక్ వాటర్స్, పురాతన మతపరమైన ప్రదేశాలు, హిల్ స్టేషన్లులను కలిగిఉన్నాయి.

 స్థానిక పర్యాటక ప్రదేశాలు 

 కుమరకోమ్, కొట్టాయం నగరానికి సమీపంలో ఉన్న ఒక పర్యాటక ప్రదేశం. ఇది వలస పక్షులకు ప్రసిద్ధి చెందిన కుమరకోమ్ పక్షుల అభయారణ్యం .
 వెంబనాడ్ సరస్సు కెట్టువల్లమ్స్ అని పిలువబడే సాంప్రదాయ కార్గో బోట్‌లకు నిలయం. వీటిని క్రూయిజ్ బోట్లు, హౌస్‌బోట్‌లుగా మార్చారు. పతిరమణల్ అనేది వెంబనాడ్ సరస్సులో ఉన్న ఒక చిన్న ద్వీపం. దీనిని పడవ ద్వారా మాత్రమే చేరుకోవచ్చు.
 ఇలవీజ పూంచిర కొట్టాయంలోని హిల్ స్టేషన్ .
 వాగమోన్ కేరళలోని ఒక హిల్ స్టేషన్. ఇది ప్రధానంగా ఇడుక్కి జిల్లాలో ఉంది, కానీ కొంత భాగం ఈ జిల్లాలోని మీనాచిల్ తాలూకా, కంజిరపల్లి తాలూకా పరిధిలో ఉంది.
 ఆగస్టు, సెప్టెంబరులలో ఓనం పండుగ సందర్భంగా కొట్టాయంలో నీటి పడవ పోటీలు నిర్వహిస్తారు. అందులో ప్రధానమైంది నెహ్రూ ట్రోఫీ బోట్ రేస్ . కుమ్మనంలోని తజతంగడి పడవ పోటీ శతాబ్దానికి పైగా చరిత్రను కలిగి ఉంది.
 వైకోమ్, ఒక చారిత్రక పట్టణం.
 ఇల్లికల్ కల్లు, కొట్టాయం జిల్లాలో ఎత్తైన ప్రదేశం.
 పట్టుపురక్కల్ భగవతి ఆలయం అనేది ఒక ప్రాచీన (సుమారు క్రీ.శ. 10వ శతాబ్దం నాటిది) భద్రకాళి ఆలయం. ఇది కేరళ రాష్ట్రంలోని కోట్టాయం జిల్లాకు చెందిన నీజూర్ గ్రామంలో ఉంది.

 రవాణా సౌకర్యాలు 
కొట్టాయం జిల్లా లోని అన్ని ప్రాంతాల నుండి కేరళలోని ఇతర ప్రముఖ నగరాలకు ప్రధాన రహదారులు ద్వారా, రైలు మార్గాల ద్వారా అనుసంధానించబడి ఉంది. అలాగే జలమార్గ ప్రయాణ సౌకర్యాలు ఉన్నాయి. కొట్టాయం కుమలి, ఎట్టుమనూరు-ఎర్నాకులం, కొట్టాయం-పతనంతిట్ట, తిరువల్ల-కిడంగూర్ సెంట్రల్ కేరళ బైపాస్, ప్రధాన సెంట్రల్ రోడ్డు జిల్లాలోని ప్రధాన రహదారులు. సమీప విమానాశ్రయం కొచ్చిన్ అంతర్జాతీయ విమానాశ్రయం. కొట్టాయం జిల్లాలోని వివిధ ప్రాంతాల నుండి కేరళ రాష్ట్ర జల రవాణా శాఖ ఫెర్రీ సేవలను నిర్వహిస్తోంది. అలప్పుజ్హ జిల్లా లోని వైకోమ్ నుండి తవనక్కడవు వరకు ఫెర్రీ సర్వీస్ చాలా పొడవైంది.

 పరిపాలన 

 ఆదాయ విభాగాలు 
కొట్టాయం నగరం కొట్టాయం జిల్లా పరిపాలనా ప్రధాన కార్యాలయం. జిల్లాను కొట్టాయం, పాల అనే రెండు రెవెన్యూ విభాగాలుగా విభజించబడింది-.

 పురపాలక పట్టణాలు 
జిల్లాలో 6 పురపాలక పట్టణాలు ఉన్నాయి. అవి:

 చంగనస్సేరి
 ఈరట్టుపేట
 ఎట్టుమనూరు
 కొట్టాయం
 పాలా
 వైకోమ్

 శాసన ప్రాతినిధ్యం 

  లోక్‌సభ నియోజకవర్గాలు 
కొట్టాయం జిల్లాలో రెండు లోక్‌సభ నియోజకవర్గాలు ఉన్నాయి: కొట్టాయం (7 అసెంబ్లీ నియోజకవర్గాలు), పతనంతిట్ట (2 అసెంబ్లీ నియోజకవర్గాలు కంజిరపల్లి, పూంజర్).

 శాసనసభ నియోజకవర్గాలు 
కొట్టాయం జిల్లాలో తొమ్మిది కేరళ శాసనసభ స్థానాలు ఉన్నాయి.Niyamsabha official site
+కొట్టాయం జిల్లా నుండి కేరళ శాసనసభ నియోజకవర్గాలు -  (9)వ.సంఖ్య.నియోజకవర్గాలుసభ్యుడు పేరుపార్ఠీకూటమి1పాలా శాసనసభ నియోజకవర్గంమణి సి. కప్పన్NCP2కడుతురుత్తి శాసనసభ నియోజకవర్గంమోన్స్ జోసెఫ్KEC3వైకోమ్ శాసనసభ నియోజకవర్గంసి.కె. ఆశాCPI4ఎట్టుమనూరు శాసనసభ నియోజకవర్గంవి.ఎన్. వాసవన్CPI (M)5కొట్టాయం శాసనసభ నియోజకవర్గంతిరువంచూర్ రాధాకృష్ణన్INC6పుత్తుపల్లి శాసనసభ నియోజకవర్గంఊమెన్ చాందీINC7చంగనస్సేరి శాసనసభ నియోజకవర్గంజాబ్ మైఖేల్KC (M)8కంజిరపల్లి శాసనసభ నియోజకవర్గంఎన్. జయరాజ్KC (M)9పూంజర్ శాసనసభ నియోజకవర్గంసెబాస్టియన్ కులతుంకల్KC (M)

 విద్య 
కేరళలో మొదటి పాశ్చాత్య శైలి కళాశాల సి.ఎం.ఎస్. కొట్టాయంలోని కళాశాల (వ్యాకరణ పాఠశాల) (1840) ఏర్పడింది.CMS College CMS website.

 జిల్లాలోని ప్రముఖ విద్యా సంస్థలు 

 సి.ఎం.ఎస్ కాలేజ్ కొట్టాయం
 ప్రభుత్వ కళాశాల, కొట్టాయం 
 ప్రభుత్వ వైద్య కళాశాల, కొట్టాయం
 ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, కొట్టాయం (ఐఐటి-ె)
 ఇండియన్ ఇన్‌స్టిట్యూట్ ఆఫ్ మాస్ కమ్యూనికేషన్, కొట్టాయం (ఐఐఎంసి-కె)
 కె. ఆర్, నారాయణన్ నేషనల్ ఇన్‌స్టిట్యూట్ ఆఫ్ విజువల్ సైన్స్ అండ్ ఆర్ట్స్
 కొట్టాయం ఇన్‌స్టిట్యూట్ ఆఫ్ టెక్నాలజీ & సైన్స్
 మహాత్మా గాంధీ యూనివర్సిటీ, కేరళ.
 రాజీవ్ గాంధీ ఇన్స్టిట్యూట్ ఆఫ్ టెక్నాలజీ, కొట్టాయం (ప్రభుత్వ ఇంజినీరింగ్ కళాశాల)

 ప్రముఖులు 
 చెంపిల్ అరయన్ - బ్రిటిషు వారిపై సాయుధ పోరాటం చేసిన యోధుడు

 మూలాలు 

 వెలుపలి లంకెలు 

వర్గం:కేరళ జిల్లాలు